ৰাষ্ট্ৰীয় আৰু আন্তৰাষ্ট্ৰীয় পৰ্যায়ত ছিকিমক পৰিৱেশ সংবেদনশীল(গ্ৰীণ ডেষ্টিনেশ্যন) হিচাপে আগবঢ়ায় নিবলৈ ৰাজ্য চৰকাৰে বলিউডৰ প্ৰখ্যাত কণ্ঠশিল্পী মোহিত চৌহানক গ্ৰীণ এম্বেছাডৰ হিচাপে মনোনীত কৰে।
আজি বিজ্ঞপ্তিযোগে এই কথা জানিবলৈ দিয়ে ছিকিম চৰকাৰৰ বন,পৰিৱেশ আৰু বন্যপ্ৰাণী সংস্থাপন বিভাগে।
বিভাগটোৱে বিবৃতিটোত উল্লেখ কৰি কয়, 'জৈৱ বৈচিত্ৰ আৰু প্ৰাকৃতিক সম্পদৰ বাবে সৰ্বত্ৰে ছিকিম পৰিচিত। এই সকলোবোৰ যোৱা দুটা দশকৰো অধিক কাল ধৰি সংৰক্ষণ কৰি অহা হৈছে। সেয়ে এতিয়া ছিকিমক ৰাষ্ট্ৰীয় তথা আন্তৰাষ্ট্ৰীয় পৰ্যায়ত লৈ যোৱাৰ উদ্দেশ্যে ৰাজ্য চৰকাৰৰ অনুমতি গ্ৰহণ কৰি বলিউডৰ প্ৰখ্যাত কণ্ঠশিল্পী মোহিত চৌহানক গ্ৰীণ এম্বেছাডৰ হিচাপে মনোনীত কৰা হৈছে'।
ইফালে এই সন্দৰ্ভত মোহিত চৌহানে নিজৰ ফেচবুক পেজৰ জৰিয়তে প্ৰতিক্ৰিয়া প্ৰকাশ কৰি কয়- 'ছিকিমৰ গ্ৰীণ এম্বেছাডৰ হিচাপে মোক মনোনীত কৰা বাবে মই অত্যন্ত সুখী। মোৰ প্ৰতি দেখুওৱা মৰম আৰু শ্ৰদ্ধাৰ বাবে মুখ্য মন্ত্ৰী পৱন ছামলিং আৰু ছেৰিং ৱাংৰি লেপছাৰ লগতে ছিকিমৰ জনসাধাৰণক আন্তৰিকতাৰে ধন্যবাদ জ্ঞাপন কৰিছো। মই গোটেই বিশ্বজুৰি ছিকিমৰ মনোমোহা পৰিৱেশ আৰু জৈৱবৈচিত্ৰৰ বিষয়ে লৈ যোৱাৰ প্ৰয়াস কৰিম'।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
